ஊதைபோல் விசையின், வெங் கண் உழுவை போல் வயவர், ஓங்கல் ஆதியை அகன்று செல்வார்; அரக்கனால் வஞ்சிப் புண்ட சீதை போகின்றாள் கூந்தல் வழீஇ வந்து, புவனம் சேர்ந்த கோதைபோல் கிடந்த கோதாவரியினைக் குறுகிச் சென்றார். 27 எழுகின்ற திரையிற்று ஆகி, இழிகின்ற மணி நீர் யாறு, - தொழுகின்ற சனகன் வேள்வி தொடங்கிய, சுருதிச் சொல்லால் உழுகின்ற பொழுதின், ஈன்ற ஒரு மகட்கு இரங்கி, ஞாலம் அழுகின்ற கலுழி மாரி ஆம் என - பொலிந்தது அன்றே. 28